Varð 107 ára gamall og drakk eingöngu rauðvín – og ekkert annað Forsíða » Nýtt » Varð 107 ára gamall og drakk eingöngu rauðvín – og ekkert annað Spánverjar eru ein þeirra þjóða sem lifa hvað lengst og er talið að það sé mataræðinu að þakka . Fæða Spánverja einkennist af Miðjarðarhafsmataræðinu og er víndrykkja hluti af því og þá sérstaklega rauðvín . En það er t.d. alls ekki óalgengt að Spánverjar snerti ekki vatn með mat og drekki eingöngu rauðvín . 107 ára og drakk eingöngu rauðvín Antonio Docampo García var einn af þessum Spánverjum en hann lést árið 2016 þá 107 ára að aldri . Og banameinið , jú það var lungnabólga sem að lokum dró hann til dauða . En hann hafði annars alla tíð verið afar heilsuhraustur . Það má í raun segja að rauðvín hafi runnið um æðar Antonio en hann drakk ekkert annað en sitt eigið rauðvín . Og vatn lét hann t.d. ekki inn fyrir sínar varir . Með hverri máltíð fór hann létt með að drekka meira en einn og hálfan líter af rauðvíni – en það gera rúmlega fjórar flöskur af rauðvíni á dag . Ekki einn dropa af vatni Rauðvín var sem sagt það eina sem hann drakk og síðustu árin sem hann lifði lét hann víst ekki einn dropa af vatni ofan í sig . Sonur hans segir að þegar hann hafi dvalið hjá föður sínum hafi þeir farið létt með að torga 200 lítrum af rauðvíni á mánuði . Antonio var vínbóndi og gerði því sitt eigið vín . Þannig að allt það vín sem hann drakk var án allra aukaefna . Þrátt fyrir alla þessa rauðvínsdrykkju var Antonio alla sína ævi afar heilsuhraustur og tók engin lyf fyrr en hann var orðinn 103 ára .